Քրիստինա Ասմուս

Քրիստինա Իգորևնա Ասմուս (, իսկական ազգանունը՝ Մյասնիկովա (Мяснико́ва), ), կինոյի և թատրոնի ռուս դերասանուհի։

Կենսագրություն
Քրիստինա Ասմուսը ծնվել է 1988 թվականի ապրիլի 14-ին մերձմոսկովյան Կորոլյով քաղաքում, Իգոր Լվովիչ և Ռադա Վիկտորովնա Մյասնիկովների ընտանիքում։ Նա ունի երեք քույր. երկու ավագ քույրերը՝ Եկատերինան ու Օլգան, ծնվել է Սարատովում, իսկ կրտսերը՝ Կարինան, Կորոլյովում։

Քրիստինա Ասմուսն զբաղվել է սպորտային մարմնամարզությամբ և ստացել սպորտի վարպետի կարգ։ Դեռ դպրոցական տարիներին նա «МЕЛ» թատրոնում մասնակցել է Ե. Մախոնինայի «Իսկ արշալույսներն այստեղ խաղաղ են...» () ներկայացմանը՝ կատարելով Ժենյա Կոմելկովայի դերը, իսկ դպրոցն ավարտելուց հետո Կորոլյով քաղաքի պատանի հանդիսատեսի թատրոնում կատարել է Ֆանտինի դերը Ն. Երմակովայի «Մադմուազել Տարժիի դիմանկարը» ներկայացման մեջ։

Դերասանուհի դառնալ Քրիստինա Ասմուսը որոշել է դեռ մանկության տարիներին՝ դիտելով «Վայրի հրեշտակ» սերիալը. նա եղել է դերասանուհի Նատալյա Օրեյրոյի երկրպագուհին։

2005 թվականին Քրիստինա Ասմուսն ընդունվել է Մոսկվայի գեղարվեստական ակադեմիական թատրոնի դպրոց-ստուդիա՝ Կոնստանտին Ռայկինի կուրս, սակայն սովորել չի հաջողվել։

2008 թվականին Քրիստինա Ասմուսն ընդունվել է Մ. Շչեպկինի անվան թատերական ուսումնարան՝ Բորիս Կլյուևի կուրս։

Կինոյում Քրիստինա Ասմուսը նկարահանվել սկսել է 2010 թվականին. նրա համար նորամուտային է եղել Վարյա Չերնոուսի դերը «Ինտերններ» կատակերգական սերիալում։ Դրանից հետո նա նկարահանվել է «Տոնածառեր» (), «Վիշապի համախտանիշ» (), «Zолушка» ֆիլմերում։

2013 թվականին կատարել է կնոջ գլխավոր դերը «Փոխարինողը» (), իսկ 2014 թվականին՝ «Лёгок на помине» (հայ.՝ «Անունը տուր՝ սփռոցը գցիր») ֆիլմերում։

2014 թվականին Քրիստինա Ասմուսը մասնակցել է «Սառցե դարաշրջան-5» հեռուստաշոուին, որտեղ նրա զույգը եղել է Ալեքսեյ Տիխոնովը։

Քրիստինա Ասմուսն աշխատում է Մոսկվայի Մ. Երմոլովայի անվան դրամատիկական թատրոնում։ Դստեր ծնունդից հետո նա աշխատանքի է վերադարձել 2014 թվականի հունվարի վերջին։

Մասնակցել է «Քնի պահապանները», «Իվան Ցարևիչն ու Գորշ Գայլը» () և «Օզ։ Վերադարձ Զմրուխտե քաղաք» մուլտֆիլմերի հնչյունավորմանը։

Անձնական կյանք 
Քրիստինա Ասմուսը որոշ ժամանակ հարաբերություններ է ունեցել իր համակուրսեցու՝ Վիկտոր Ստեփանյանի հետ։ Զույգ բաժանվել է Քրիստինա Ասմուսի՝ նկարահանումներով ծանրաբեռնված լինելու և այն պատճառով, որ նա ցանկացել է առաջին հերթին կառուցել իր կարիերան, ոչ թե անձնական կյանքը։

2013 թվականին ամուսնացել է Գարիկ Խառլամովի հետ։ 2014 թվականի հունվարի 5-ին ծնվել է նրանց դուստրը՝ Անաստասիան։

Արվեստ

Ֆիլմագրություն

Դերեր թատրոնում 
 «Մադմուազել Տարժիի դիմանկարը». ռեժիսոր՝ Նատալյա Երմակովա – Ֆանտին
 «Հաջողակ համար», ռեժիսոր՝ Միխայիլ Ցերիշենկո

Երմոլովայի անվան թատրոն
 «Հեթանոսները», ռեժիսոր՝ Եվգենի Կամենկովիչ – Դուստր
 «Համլետ։ Պրեմիերա», ռեժիսոր՝ Վալերի Սարկիսով – Օֆելյա

Տեսահոլովակներ 
 2010 թվականին նկարահանվել է «Опасные» խմբի «Сердце» երգի տեսահոլովակում։
 2013 թվականին մասնակցելէ  Վլադ Սոկոլովսկու «Ла-ла-ла» երգի տեսահոլովակի նկարահանումներին։

Մոդել
 2010 – «ТВ-программа Семь» ամսագրի մոդել anNAIVanova-ի զգեստով,
 2010 – «MAXIM» ամսագրի մոդել, 2010 թվականի հոկտեմբեր,
 2011 – «Hello» ամսագրի մոդել Versace-ի զգեստով և «Roberto Cavalli» մատանիներով,
 2011 – «Образ жизни» ամսագրի մոդել Slada Fashion զգեստներով։

Նախագծեր 
 2011 – «Հանգստությունը վրդովողները» () ակցիայի ժյուրիի նախագահ

Հեռուստատեսություն
 2010 – «Ешь и худей!» – մասնակից
 2011 – «Оливье-шоу», «12 ամիսներ» հեքիաթի ծաղրանմանակում – խորթ աղջկա դերակատար
 2011 – «Зарядка со звёздами» – հյուր
 2011 – «Выпуск ТСН-Особливе: пікантні новини дня» – պատմության օբյեկտ
 2011 – «Անհավատալի ճշմարտություն աստղերի մասին» () – պատմության օբյեկտ
 2011 – «Воскресенье с Кварталом-95» – մասնակից
 2012 – «Жестокие игры»
 2013 – «Անհավանական պատմություններ» – Մերիան Գուդ
 2014 – «Вечерний Ургант» – հյուր
 2014 – «Սառցե դարաշրջան» – մասնակից
 2015 – «Вечерний Ургант» – հյուր
 2016 – «Без страховки» - մասնակից

Ճանաչում
 2013 – Fashion People Awards մրցանակ «Fashion դերասանուհի» անվանակարգում,
 2011 – «Տարվա հեռուստադերասանուհի» ըստ «Glamour» ամսագրի,
 2010 – Ռուսաստանի ամենասեքսուալ կին ըստ «Maxim» ամսագրի։

Ծանոթագրություններ

Արտաքին հղումներ
 «Две жизни Кристины Асмус» биография от первого лица — интервью на сайте 7 Дней

Ռուս դերասանուհիներ
Ռուս կինոդերասանուհիներ
Ռուս հեռուստատեսային դերասանուհիներ